TV7 JERUUSALEMMA UUDISED
Tänased teemad -
Netanyahu palus araabia rahvastikult seaduskuulekust
Alžeeria armee marssis juudivastaste lööklausete taktis
Jordaania muudab maaostuseadused juutidevastaseks
IDF valmistub Hezbollah' ja ISISe rünnakuteks
Iisrael on ainus Lähis-Ida riik, mida ISIS kardab
TV7 Jeruusalemma Uudistest - Shalom!
The Jerusalem Post kirjutab
Iisraeli peaministri Benjamin Netanyahu visiidist Tel Avivi
pärast eelmisel reedel toimunud, kaks inimest tapnud rünnakut.
Netanyahu nimetas sündmuskohta Diezengoffi tänaval
põlastusväärseks mõrvapaigaks
ja soovis kiiret paranemist kõigile vigasaanuile.
Netanyahu kinnitusel
tehakse suuremaid jõupingutusi korrakaitse vallas araabia aladel
ja palus siiralt araablastel riigi seadusi austada.
Netanyahu saatis Iisraeli araablastele karmi sõnumi:
"Nautige Iisraeli kodakondsust, kuid kandke ka vastutust
palestiinlaseks olemisega kaasnevate kohtuste eest.
Iisraellane olla soovija peaks olema läbi ja lõhki iisraellane."
Netanyahu kiitis palestiinlaste juhte tapmise hukkamõistmise eest,
kuid ütles, et ootab kõigilt araabia seadusandjailt
rünnakute hukkamõistmist eranditult, avalikult ja keerutamata.
Kuigi Iisraeli moslemite seas on palju vägivalda vältivaid elemente,
on mošeedest ja sotsiaalmeediast lähtuv raju islamistlik ässitamine
Netanyahu sõnul üks julgustav tegur reedese rünnaku sarnasis juhtumeis.
Netanyahu sõnul tegutsetakse sellise kihutustöö vastu,
näiteks Islamidžihaadi Põhja-Iisraeli kontori sulgemisega.
Netanyahu väitel on Iisrael ohus muutuda riigiks,
mis on enamikele elanikele õigusriik, kuid mille sees on teine riik
oma islamistliku kihutustöö ja illegaalsete relvadega,
mida kasutatakse tihti pulmades, pidudel ja kuritegelikes intsidentides.
Netanyahu lubas, et valitsus tagab seaduste täidesaatmise kogu riigis.
Arutz Sheva teatel hüüdsid marssivad Alžeeria sõdurid
ühehäälselt juutidevastaseid loosungeid.
Põhja-Aafrika aladel oli kunagi õitsev juudikogukond.
Veel 2000. aastate alguses elas ka Alžeerias ca 120 000 juuti.
Nüüd pole Alžeerias enam juute,
nagu enamikes teisteski Põhja-Aafrika riikides,
kuna araablased ajasid nad ära diskrimineerimiskampaaniate,
massiliste tagakiusamiste ja väljasaatmistega.
Lähis-Ida Meedia Uurimisinstituudi MEMRI pildimaterjalil
näeb Alžeeria riiklikke sandarmeid marssides laulvat
"Oo, araablased, araablaste pojad, marssige
ja pöörake relvad juutide suunas. Tapke ja nülgige neid."
Arutz Sheva teatel karmistab Jordaania riigi seadusi juutide vastu,
väidab riigi ajakirjandust jälgiv blogija.
Jordaania praeguse seaduse järgi
ei lubata araabia kodakondsuseta välismaalastel või välisettevõtetel
osta, üürida või omada kuningriigis otse või kaudselt mingit kinnisvara.
Veebilehe Watan News väitel
on Petra kohalik omavalitsus tugevdanud oma seadusi nii,
et maad ei tohi müüa isegi väljaspool Iisraeli elavaile juutidele.
Petra kohalik seadusandlus ja kartus juutide maavallutuste ees
johtub riigi kavatsusest
leevendada välisinvesteeringuid puudutavat seadusandlust.
Teised jordaanlased usuvad,
et karmimad juudivastased seadused ei suuda kaotada ohtu,
et juudid ostavad maad vahendajate kaudu.
Nabatealaste ehitatud Petra on olnud iisraellastele atraktiivne
1950. aastaist kui Iisrael ja Jordaania veel omavahel sõjas olid.
Teatakse, et mõned seiklushimulised noored
ületasid toona hulljulgelt piiri ja läksid Petrasse,
kust mõned neist leiti ja tapeti.
Arutz Sheva teatel valmistuvad Iisraeli Kaitsejõud IDF
Hezbollah' ja ISISe rünnakuteks oma põhjapiiril.
Golani kõrgustikel asuvad väed on kõrges valmisolekus
seoses Hezbollah' tõenäoliste kättemaksurünnakutega
kõrge terrorijuhi Samir Kunta salamõrva eest eelmisel nädalal.
Veidi varem külastas regiooni Iisraeli peastaabiülem Gadi Eisenkot
ja jälgis mitmes strateegilises kohas toimunud lahinguid
Süüria mässuliste ja valitsuse vahel.
IDF hinnangul on ca 95 % Süüria poolsest Golanist
mässuliste rühmituste valduses.
See reaalsus on muutnud antud piiriala viimastel nädalatel
mässuliste positsioonide vastu tehtavate Venemaa õhurünnakute
Iisraeli piirile kõige lähemalasuvaks, uueks sihtmärgiks.
Veelgi murettekitavam on see,
et Venemaa on rünnanud viimasel ajal kolme ISISe džihadistide väliposti,
mis näitab, et ISIS tungib vaikselt Iisraeli põhjapiiri poole.
ISISel on kaitseametnike sõnul rohkesti kaasaegseid relvi,
nagu Vene päritolu tankitõrjerakette Kornet
ja muud raskerelvastust,
enamik sellest on röövitud Süüria valitsusvägedelt.
Antud piirkonnas on ka ISISe liitlane Al-Yarmouki Märtrite Brigaad,
mis The Times of Israeli artikli väitel koosneb ca 600st võitlejast.
Brigaad oli detsembri lõpul ca 15 km kaugusel Iisraeli piirist.
The Jerusalem Post kirjutab
10 päeva ISISega veetnud Saksa ajakirjaniku Jürgen Todenhoffi
kogutud andmetest,
nagu oleksid ISISe võitlejad öelnud end teadvat,
et Iisraeli armee on nende jaoks liiga tugev.
Brittide Jewish Newsile intervjuu andnud Todenhofer,
kes on ka endine Saksa parlamendiliige, rääkis,
et ISIS tahab meelitada Briti ja USA vägesid Süüriasse ja Iraaki,
aladele, kus ISIS end tugevaks peab.
ISIS arvab, et suudab võita USA ja Briti maavägesid,
kuna neil pole sissiterrorisõja tehnilisi oskusi.
Todenhoferi sõnul ütles ISIS,
et oma praeguste meetoditega see iisraellasi võita ei suuda,
kuna teab, et Iisrael on tugev võitluses sisside ja terroristidega.
Todenhoferi sõnul valmistub ISIS ajaloo suurimaks usupuhastuseks,
ega usu, et selle ohtu oleks võimalik tõrjuda.
Pariisi rünnakud olevat olnud vaid Lääne linnu tabava tormi algus.
ISIS ei karda oma sõnul britte ega ameeriklasi, vaid iisraellasi,
kelle armee on selle jaoks tõeline oht.
Need olid meie tänased uudised. Shalom ja kohtumiseni!
Tõlge: Monika Jaaguri